কী বলেছিলেন পাক ক্রিকেটারেরা? ভারত-পাকিস্তান ফুটবল ম্যাচ শুরু হওয়ার আগে সোশ্যাল মিডিয়ায় একের পর এক ভিডিয়ো বার্তা পোস্ট করতে থাকেন ক্রিকেটারেরা। এশিয়া কাপ খেলতে পাকিস্তান ইতিমধ্যেই দুবাই পৌঁছে গিয়েছে। সেখান থেকে পাক অধিনায়ক সরফরাজ আহমেদ বলেন, ‘‘পাকিস্তান ফুটবল দলকে আমাদের সবার শুভেচ্ছা। দল আজ ভাল খেলবে।’’ এশিয়া কাপের দলে থাকা অলরাউন্ডার ফাহিম আশরাফ বলেন, ‘‘সেমিফাইনাল খেলতে নামছে পাকিস্তান। আশা করব, সেমিফাইনাল জিতে ওরা ফাইনালেও খেলবে।’’